《到家寄季承二首》
宋代·赵蕃

相逢到别二十日，披览溪山驻行役。
凄凉浩荡两生境，意不求诗诗自得。
临分不作珍重语，顾欲倡酬诗卷觅。
问君得此君何用，云比相如家四壁。
杜陵囊帛解救寒，陆生越橐千金直。
人言君侯真太痴，君痴不痴君自识。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。